**07.06.2018. године**

**(8)**

 На основу члана 63. Став 3. Закона о јавним набавкама («Сл.Гласник РС» бр. 124/12, 14/15 и 68/15) а на захтев заинтересованог лица, у oтвореном поступку јавне набавке санитетског и медицинског потрошног материјала за потребе Опште болнице Лесковац, ЈН 09/18-О, достављамо и објављујемо

ОДГОВОР

**На постављенo питањe:**

1. Molimo Vas za dodato pojašnjenje vezano za partiju 13 – Pomagala za inkontinenciju. Potencijalni ponuđač je 06.06.2018. postavio pitanje tj. konstatovao da pelena veličine XS, „kod svih proizvođača registrovanih na teritoriji Republike Srbije, obuhvata težinu **od oko** 40 kg“, a pelena veličine S takođe obuhvata kilažu korisnika od 30 do 40 kg, pa je samim tim smatrao da bi ponuda bila ispravna ukoliko bi ponuđač ponudio pelenu veličine S.

Ovim putem Vas obaveštavamo da pelene veličine XS i S nikako nisu isto. Pelena veličine XS podrazumeva kilažu korisnika do 30 kg, a pelena veličine S od 30 do 40 kg. Takođe, obim struka se razlikuje kod navedenih veličina, pelena XS je namenjena pacijentima sa obimom sturka od 40-60 cm, a pelena S od 55-80 cm. Naravno, i moći upijanja se razlikuju kod ove dve pelene, za veličinu S bi moći upijanja trebalo da budu minimalno 1.700 ml.

Molimo Vas da zbog navedenih razlika razdvojite navedene dve veličine pelena na dve odvojene stavke.U prvobitnoj verziji konkursne dokumentacije predvideli ste dostavljanje originalne tehničke dokumentacije kao dokaz ispunjenosti tehničkog kapaciteta, koji ste u naknadnim verzijama izbacili. Na koji način se dokazuju tehničke karakteristike poput moći upijanja? U vezi sa navedenim, podsećamo  vas da je za utvrdjivanje kvaliteta pelena za  korisnike – moći  upijanja , jedna od relevantnih   metoda određivanje moći upijanja po ISO 11948-1, odnosno Rothwell metodi. U tom slučaju, potrebno je da propišete i dostavljanje adekvatnog dokaza o traženim moćima upijanja.

**Одговор је:**

1. Наручилац је прихватио сугестију заинтересованог лица за партију 13 и у циљу обезбеђивања веће конкуренције међу понуђачима, изменио техничку спецификацију.

Измењена техничка спецификација објављена је на Порталу јавних набавки и интернет страници Установе.

Kомисија за јавну набавку